b'\n_START_ARTICLE_\nOblikovanje zdravil\n_START_PARAGRAPH_\nOblikovanje zdravil je srednje\xc5\xa1olski u\xc4\x8dbenik avtorice Katarine Vrhovnik, ki se uporablja za pou\xc4\x8devanje farmacevtskih strokovnih predmetov. S pomo\xc4\x8djo u\xc4\x8dbenika se dijaki spoznajo s temeljnimi teoreti\xc4\x8dnimi vsebinami, ki jih potrebujejo za delo v lekarnah, galenskem laboratoriju ter farmacevtski industriji. U\xc4\x8dbenik je iz\xc5\xa1el leta 2013 v Ljubljani. Izdala in zalo\xc5\xbeila ga je zalo\xc5\xbeba Grafenauer d. o. o. U\xc4\x8dbenik Oblikovanje zdravil je iz\xc5\xa1el z denarno pomo\xc4\x8djo Ministrstva za \xc5\xa1olstvo in \xc5\xa1port. Iz\xc5\xa1lo je 300 izvodov.\n_START_SECTION_\nO avtorici\n_START_PARAGRAPH_\nAvtorica je magistrica in profesorica na Srednji \xc5\xa1oli za farmacijo, kozmetiko in zdravstvo v Ljubljani. Na \xc5\xa1oli vodi ure oblikovanja zdravil, laboratorijskih vaj, zdravil in bolni\xc5\xa1ni\xc4\x8dne farmacije. Poleg tega u\xc4\x8dbenika pa je tudi avtorica srednje\xc5\xa1olskega u\xc4\x8dbenika Farmacevtska kemija in delovnega zvezka z enakim naslovom. V sodelovanju z nekaterimi kolegi pa objavlja tudi \xc4\x8dlanke na temo liposomi.\n_START_SECTION_\nFunkcijska in socialna zvrst jezika\n_START_PARAGRAPH_\nU\xc4\x8dbenik glede na funkcijsko zvrst spada v strokovni jezik, glede na socialno pa je knji\xc5\xbeni._NEWLINE_V u\xc4\x8dbeniku so prisotne angle\xc5\xa1ke, latinske in slovenske okraj\xc5\xa1ave ter kratice za razli\xc4\x8dne strokovne besede, kot so: Ph. Eur. 7th (Evropska farmakopeja), pulv. (pra\xc5\xa1ek), FO (farmacevtka oblika), ipd.\n_START_SECTION_\nZgradba u\xc4\x8dbenika\n_START_PARAGRAPH_\nU\xc4\x8dbenik ima 136 barvnih strani, vsebina pa je \xc4\x8dlenjena na sedem poglavij: Uvod, Disperzni sistemi, Farmacevtske oblike za inhaliranje, Teko\xc4\x8de farmacevtske oblike, Poltrdne farmacevtske oblike, Trdne farmacevtske oblike in Pripravki iz rastlinskih drog. Vsebino popestri slikovno gradivo, ki omogo\xc4\x8da dijakom la\xc5\xbejo predstavo zapisanega. Ilustracije, ki so prisotne pa so delo Nine Ber\xc4\x8di\xc4\x8d Dem\xc5\xa1ar. Deli teksta so obarvani za la\xc5\xbejo preglednost, uporabljen je razli\xc4\x8den tisk.\n_START_SECTION_\nVsebina u\xc4\x8dbenika\n_START_PARAGRAPH_\nV poglavju disperzni sistemi se bralec spozna z vrstami sistemov, kot so molekularno disperzni, grobo disperzni in koloidno disperzni sistemi. Na znanju tega poglavja temeljijo naslednja poglavja, saj lahko posamezne farmacevtske oblike uvrstimo v dolo\xc4\x8den disperzni sistem._NEWLINE_V ostalih poglavjih pa spoznamo lastnosti posameznih farmacevtskih oblik, njihovo uporabo ter izdelavo. Na koncu vsakega sklopa so zbrane naloge za utrjevanje vsebine. Za pomo\xc4\x8d pa je \xc5\xa1e prisoten Slovensko-latinski slovar, za la\xc5\xbeje razumevanje strokovnih besed._NEWLINE_V u\xc4\x8dbeniku je uporabljenih veliko farmacevtskih terminov/strokovnih izrazov.\n_START_SECTION_\nFarmacevtska kemija\n_START_PARAGRAPH_\nV prvem sklopu Farmacevtske kemije so prikazane osnove latinskega poimenovanja kemijskih snovi, v drugem sklopu so predstavljene za stroko pomembne u\xc4\x8dinkovine in pomo\xc5\xbene snovi anorganskega izvora, pri \xc4\x8demer je upo\xc5\xa1tevana urejenost elementov v periodnem sistemu._NEWLINE_V tretjem sklopu pa Organske zdravilne u\xc4\x8dinkovine, kjer sledijo opisi kemijskih lastnosti, delovanja in uporabe farmacevtsko pomembnih alifatskih kisikovih, du\xc5\xa1ikovih in \xc5\xbeveplovih spojin ter aromatskih in hetero aromatskih spojin. Delovni zvezek Farmacevtka kemija pa se uporablja pri prakti\xc4\x8dnem delu laboratorijskih vaj.'